Olmaz (Vəli Bozalqanlı)
Sən gəl uyma hərcayiyə, nakəsə, 
Naxələfdi, onda düz bazar olmaz. 
Ortaq olma bivəfanın tağına, 
Zatı yoxdu, şamaması tər olmaz. 

Çox aşıq xəlq etdi qüdrət girdiyar, 
Olubdu sözləri tamam dildə car. 
Cəmi hicran çəkən nə ki aşıq var, 
Mənim kimi dərdə giriftar olmaz. 

Vəliyəm, açılmaz eynimin yaşı, 
Əynimə geymişəm mən qəm libası. 
Hər şeyin təzəsi, dostun köhnəsi – 
Dönüb ilqarından biilqar olmaz.

Qoşmalar